Germaniyalik olimlar ko‘rinmas yopinchiq ixtiro qildi

Germaniyalik olimlar ichidagi odamni boshqalarning ko‘zidan yashira oladigan ko‘rinmas yopinchiq ixtiro qilganini ma’lum qildi, deb xabar bermoqda “Gazeta.ru”.

Qayd etilishicha, dastlab kichik obyektlarni yashira oladigan quti o‘ylab topilgan. Ko‘rinmaslik effekti qutining maxsus bo‘yoq bilan qoplangan yuzasi evaziga hosil qilingan.
Keyinroq esa olimlar ko‘rinmas plashchni o‘ylab topgan. Ixtirochilarning so‘zlariga ko‘ra, uning natijasini hozircha faqatgina unchalik yorug‘ bo‘lmagan xonada unchalik kuchli bo‘lmagan fonar ishlatilganda kuzatish mumkin. Ixtiro keyingi haftada Kaliforniyadagi konferensiyada namoyish etiladi.